# गन्ना की टिकाऊ खेती हेतु पोषक तत्वों का समेकित प्रबंधन

Ajeet Kumar, S. K. Sinha, Md. Minnatullah, A.K. Singh

► To cite this version:

Ajeet Kumar, S. K. Sinha, Md. Minnatullah, A.K. Singh. गन्ना की टिकाऊ खेती हेतु पोषक तत्वों का समेकित प्रबंधन. गन्ना उत्पादन तकनीकी, (गन्ना खेती), षट्मासिक पात्रिका, 2024, 1 (1), pp.30-32. <hal-04792256>

HAL Id: hal-04792256

https://hal.science/hal-04792256v1

Submitted on 20 Nov 2024

HAL is a multi-disciplinary open access archive for the deposit and dissemination of scientific research documents, whether they are published or not. The documents may come from teaching and research institutions in France or abroad, or from public or private research centers.

L'archive ouverte pluridisciplinaire HAL, est destinée au dépôt et à la diffusion de documents scientifiques de niveau recherche, publiés ou non, émanant des établissements d'enseignement et de recherche français ou étrangers, des laboratoires publics ou privés.

<figure><img src="image_1.png" /></figure>

Distributed under a Creative Commons Attribution 4.0 International License
<figure><img src="image_2.png" /></figure>

ISSN 0972 - 799X
जनवरी-जून 2024

# गन्ना उत्पादन तकनीकी
(गन्ना खेती)

## षद्मासिक पत्रिका

<figure><img src="image_3.png" /></figure>

उ.प्र. गन्ना शोध परिषद्
शाहजहाँपुर - 242001
अनुक्रमणिका

<table><thead><tr><td>क्र.सं.</td><td>विवरण</td><td>पृष्ठांकन</td></tr></thead><tbody><tr><td>01</td><td>'कोलख 15206' (इक्षु 14) उत्तर प्रदेश हेतु मध्य देर से पकने वाली एक नवीन गन्ना किस्म संजीव कुमार एवं इन्दु</td><td>01-03</td></tr><tr><td>02</td><td>'कोलख 16202' (इक्षु 16) उत्तर प्रदेश हेतु शीघ्र पकने वाली नवीन गन्ना किस्म संजीव कुमार एवं इन्दु</td><td>04-06</td></tr><tr><td>03</td><td>नव विकसित शीघ्र पकने वाली गन्ना किस्मों की पहचान एवं विशेषताएं अरविन्द कुमार, एम.एम. दास एवं एन.के. कर्मा</td><td>07-10</td></tr><tr><td>04.</td><td>नई गन्ना किस्म को. 15023, की अधिकतम पैदावार प्राप्त करने हेतु आवश्यक देखरेख क्रियाएँ रविन्द्र कुमार, एम. आर मीना, पूजा, एवं सी. अप्पुनु</td><td>11-13</td></tr><tr><td>05.</td><td>रस चूसने वाले कीटों से गन्ने को कैसे बचाये अरूण बैठा, के. श्रीनिवास, महाराम सिंह, शर्मिला राय, दिनेश सिंह, संजय कुमार गोस्वामी एवं अनुज कुमार</td><td>14-22</td></tr><tr><td>06.</td><td>गन्ने में ग्रीष्मकालीन बेधक कीटों की पहचान व नियन्त्रण सुजीत प्रताप सिंह</td><td>23-29</td></tr><tr><td>07.</td><td>गन्ना की टिकाऊ खेती हेतु पोषक तत्वों का समेकित प्रबंधन अजीत कुमार, एस.के. सिन्हा, मो. मिन्नतुल्लाह एवं ए.के. सिंह</td><td>30-32</td></tr><tr><td>08.</td><td>गन्ने की फसल में खरपतवार प्रबंधन : क्यों एवं कैसे? प्रदीप कुमार बिसेन</td><td>33-34</td></tr><tr><td>09.</td><td>पोषण एवं खाद्य सुरक्षा में मृदा स्वास्थ्य का महत्व सुनीता कुमारी मीना, अजीत कुमार, मो.मिन्नातुल्लाह, एवं ए.के. सिंह</td><td>35-38</td></tr><tr><td>10.</td><td>गन्ना खेती-माह जनवरी से जून में समसामायिक कार्य अनिल कुमार सिंह</td><td>39-41</td></tr></tbody></table>
# गन्ना की टिकाऊ खेती हेतु पोषक तत्वों का समेकित प्रबंधन

## अजीत कुमार, एस.के. सिन्हा, मो. मिन्नतुल्लाह एवं ए.के. सिंह

ईख अनुसंधान संस्थान, डांग रांग्रस केंगे, कृषि विट्टी, पूर्सा, बिहार

अधिक उत्पादन लेने हेतु रसायनिक उर्वरक तथा कीटनाशी दवाओं का भरपूर इस्तेमाल किया जा रहा है। इन रसायनों का असंतुलित मात्रा में प्रयोग मिट्टी, जल एवं पर्यावरण को प्रदूषित कर रही है। अतः आवश्यकता इस बात है कि फसलों का पोषण जैविक स्रोतों को इस्तेमाल करके टिकाऊ खेती को अपनाया जाये। ईख की अधिक उपज लेने हेतु यह आवश्यक है उन्नतशील प्रभेद लगाने के साथ-साथ पोषक तत्वों का समुचित प्रबंधन किया जाये। ईख की फसल साल भर में तैयार होती है अतएव, अन्य फसलों से अधिक मात्रा में पोषक तत्वों की आवश्यकता पड़ती है। पोषक तत्वों की आपूर्ति रसायनिक उर्वरक द्वारा किया जाता है। गन्ने की टिकाऊ खेती के लिए पोषक तत्वों का समेकित प्रबंधन जरूरी है। पोषक तत्वों का समेकित प्रबंधन ऐसी प्रक्रिया है जिससे फसलों में आवश्यक तत्वों की आपूर्ति सभी उपलब्ध संसाधन द्वारा किया जाता है। पोषक तत्वों का समेकित प्रबंधन से मिट्टी में पौधे के लिए आवश्यक पोषक तत्व उचित मात्रा में उपलब्ध रहता है, जिससे ईख की टिकाऊ खेती संभव है। पोषक तत्वों के सभी श्रोतों का समेकित रूप में उपयोग किया जाना जरूरी है। इसके लिए रसायनिक उर्वरक, जैविक खाद तथा जीवाणु खाद का सही अनुपात में प्रयोग किया जाता है जिससे ईख की अधिक उपज प्राप्त होने के साथ ही मिट्टी की उर्वराशक्ति भी बनी रहती है।

### 1. रसायनिक उर्वरक

पोषक तत्वों के समेकित प्रबंधन में रसायनिक उर्वरक का प्रमुख स्थान है। इसका प्रभाव पौधों पर तुरंत पड़ता है। इसके संतुलित मात्रा में प्रयोग से ईख की अधिकतम उपज संभव है। उर्वरक का व्यवहार मिट्टी जाँच के आधार पर ही करना चाहिए। पोषक तत्वों में नत्रजन, फास्फोरस एवं पोटाश प्रमुख है।

**नत्रजन** – नत्रजन, फसल को हरा रखता है, इसके कमी होने पर पत्ते पीले पड़ जाते है। इसके अभाव से पौधे के जड़ तना तथा पत्तियों के विकास में बाधा होती है। इसकी आपूर्ति हम नत्रजनीय उर्वरक के रूप में करते है। नत्रजनीय उर्वरक पानी में घुलनशील है साथ ही इसकी गति मिट्टी में बहुत तेज होती है। पौधे इसे आसानी से ग्रहण कर सकते है परन्तु बिडम्बना यह है कि इसका क्षय बहुत होता है। यदि मिट्टी में नमी कम है तो नत्रजनीय उर्वरक जैसे यूरिया के व्यवहार करने पर यह अमोनिया गैस के रूप में बर्बाद होता है। यदि मिट्टी में नमी ज्यादा है तो यह पानी में घुलकर बर्बाद हो जाता है। अतएव, नत्रजनीय उर्वरक का व्यवहार खेत में जब नमी न ज्यादा हो और न कम तब करना चाहिए। नत्रजनीय उर्वरक की आधी मात्रा गन्ना रोप के समय तथा शेष आधी की आधी यानी एक चौथाई पहली सिंचाई के समय तथा बचे एक चौथाई गन्ने में मिट्टी चढ़ाने के पूर्व करना चाहिए।

**स्फुर (फास्फोरस)** – यह पौधे की वृद्धि विशेषकर जड़ों की वृद्धि में सहायक होता है। यह पौधे को उर्जा प्रदान करती है साथ ही नत्रजन के हानिकारक प्रभाव को दूर करता है। इसके कमी होने पर पौधा बैगनी रंग जो बाद में स्याही-युक्त लाल रंग में परिणत हो जाता है। स्फुर उर्वरक का क्षय नहीं होता है परन्तु अम्लीय एवं चूनायुक्त मिट्टी में स्थिर हो जाता है जिससे मिट्टी में स्फुर रहते हुए भी यह पौधे को उपलब्ध नहीं हो पाता है। स्फुरीय उर्वरक की सारी मात्रा गन्ने रोप के समय करना चाहिए। यदि स्फुरीय उर्वरक को सड़ी हुई गोबर या कम्पोस्ट के साथ मिलाकर डाला जाय तो स्फुरीय उर्वरक की उपयोग क्षमता बढ़ जाती है। साथ ही उपज में भी वृद्धि होती है।

**पोटाश** – पौधे में चीनी एवं स्ट्राच बनाने कि प्रक्रिया में सहायक होता है। यह पौधे में तना एवं डंठलों को मजबुत बनाता है साथ ही, उनमें प्रतिकूल मौसम एवं कीट तथा व्याधि से बचने की क्षमता में वृद्धि लाता है। पौधे में जलधारण की क्षमता बढ़ जाती है। इसके कमी के लक्षण नीचे की पत्तियों को सुखा देता है। पोटाश उर्वरक की पूरी मात्रा ईख रोप के समय करनी चाहिए।
## पोषक तत्वों की अनुशंसित मात्रा

ईख रोप की तीन विधियाँ है-पहला सिराउर विधि, दूसरा ट्रेंच या नाली विधि एवं तीसरा जोड़ी पंक्ति विधि। सिराउर विधि में ईख रोप के समय 70 किलोग्राम नत्रजन, 85 किलोग्राम फास्फोरस एवं 60 किलोग्राम पोटाश प्रति हेक्टयर की दर से प्रयोग करना चाहिए। इसके लिए 152 किलोग्राम युरिया, 531 किलोग्राम सिंगल सुपर फास्फेट एवं 100 किलोग्राम म्यूरेट ऑफ पोटाश की आवश्यकता होती है। इसके अलावे 40 किलोग्राम नत्रजन यानी 87 किलोग्राम यूरिया को प्रथम सिंचाई के समय तथा पुनः 40 किलोग्राम नत्रजन को मिट्टी चढ़ाते समय प्रति हेक्टेयर की दर से व्यवहार करना चाहिए। जोड़ी पंक्ति एवं ट्रेंच या नाली विधि में ईख रोप से पहले नाली में अंडी या तोरी की खल्ली 8 क्विंटल प्रति हेक्टयर की दर से डालना चाहिए। ईख रोप के समय नत्रजन 45 किलोग्राम, स्फुर 85 किलोग्राम एवं पोटाश 60 किलोग्राम प्रति हेक्टयर की दर से व्यवहार करना चाहिए। एक हेक्टयर ईख रोप के लिए इस विधि में 98 किलोग्राम यूरिया, 531 किलोग्राम सिंगल सुपर फॉस्फेट एवं 100 किलोग्राम म्यूरेट ऑफ पोटाश की आवश्यकता होती है। प्रथम सिंचाई एवं गन्ने में मिट्टी चढ़ाने के समय 45 किलोग्राम नत्रजन यानी 98 किलोग्राम यूरिया प्रति हेक्टयर की दर से उपरिवेशन करना चाहिए। बिहार की मिट्टी में जस्ता की कमी पायी गयी है अतएव ईख रोप के समय जिंक सल्फेट 50 किलोग्राम प्रति हेक्टयर के दर से व्यवहार करना चाहिए। इसके अलावा हल्के जमीन वाली मिट्टियाँ में गंधक की भी कमी पायी गयी है। ईख रोप के समय मिट्टी में गंधकीय उर्वरक का व्यवहार 60-80 किलोग्राम प्रति हेक्टयर की दर से करने पर उपज में वृद्धि के साथ-साथ रस में चीनी की मात्रा में भी वृद्धि होती है। उर्वरकों का व्यवहार मिट्टी जाँच के आधार पर करना चाहिए।

## ख. जैविक खाद

जैविक खाद के प्रयोग से मिट्टी की संरचना में सुधार होता है जिससे मिट्टी में हवा का संचार, जल धारण करने की क्षमता बढ़ जाती है। जैविक खाद को रासायनिक उर्वरक के साथ मिलाकर व्यवहार करने से उर्वरकों की कार्यक्षमता बढ़ जाती है। जैविक खाद में हरी खाद, कम्पोस्ट, गोबर की खाद, गंधकीय प्रेसमड, केचुआ की खाद आदि प्रमुख है।

**हरी खाद** – हरी खाद के रूप में प्रायः दलहनी फसल का प्रयोग किया जाता है कारण यह वायुमंडलीय नत्रजन की मृदा में जमा करती है। दलहनी पौधों को उसी खेत में उगाकर या कहीं अन्यत्र से लाकर खेत में डालने के पश्चात जुताई करके मिट्टी में दबा देने को हरी खाद डालना कहते हैं। इसके लिए सनई, ढैंचा तथा मूंग को प्रयोग में लाया जाता है। सनई ऊँची जमीन तथा ढैंचा नीची जमीन में हरी खाद के रूप में प्रयोग किया जा सकता है। इसे रोपने के 8-10 सप्ताह के बाद जमीन में गाड़ देते हैं, जिससे लगभग 50-60 किलोग्राम नत्रजन प्रति हेक्टयर मिल जाता है। बसंतकालीन ईख में मूंग काफी प्रचलित है जिसे दो बार फली तोड़ने के बाद मिट्टी में दबा देने से 25-30 किलोग्राम नेत्रजन प्रति हेक्टयर मिल जाता है। ईख में दलहनी फसल या तो गन्ना लगाने से पूर्व या साथ-साथ सह फसली के रूप में लगाया जा सकता है।

**कम्पोस्ट** – ईख की खेती में कम्पोस्ट, गोबर की सड़ी खाद तथा गंधकीय प्रेसमड काफी प्रचलित है। गंधकीय प्रेसमड को 1-2 महीने पहले कम्पोस्ट बना कर प्रयोग करना चाहिए अथवा ईख रोप से कम से कम एक माह पहले मिट्टी में मिला देना चाहिए। अगर गंधकीय प्रेसमड की उसर भूमि की सुधार के लिए उपयोग किया गया हो तो कम्पोस्ट बनाकर व्यवहार नहीं करना चाहिए। इसके लिए बिना सड़ा हुआ गंधकीय प्रेसमड खेत में डालना उचित है। कम्पोस्ट में औसत 0.5 प्रतिशत नेत्रजन, 0.2 प्रतिशत स्फुर तथा 0.5 प्रतिशत पोटाश पाया जाता है। ईख की सूखी पत्ती का भी अच्छा कम्पोस्ट बनता है। ईख रोप के लिए खेत तैयार करते समय 200 क्विंटल कम्पोस्ट या गोबर की सड़ी खाद चया गंधकीय प्रेसमड प्रति हेक्टयर मिट्टी में मिलाना चाहिए। इससे फसल को करीब 50 किलोग्राम जैविक नत्रजन के साथ-साथ अन्य पोषक तत्व भी मिलता है।

**खल्ली का प्रयोग** – आजकल कृषि यंत्रों का उपयोग होने से किसानों के पास कम्पोस्ट बहुत कम मात्रा में उपलब्ध हो पाता है। यदि कम्पोस्ट या गोबर की सड़ी खाद या गंधकीय प्रेसमड उपलब्ध न हो तो ईख रोप के समय खल्ली 8 क्विंटल / हे0 की
दर से सिराउर में व्यवहार करना चाहिए। खल्ली का जैविक खाद के रूप में प्रयोग सर्वोत्तम है कारण इसमें अधिक मात्रा में पोषक तत्व पाये जाते हैं।

## खल्ली में पोषक तत्वों की मात्रा

<table><thead><tr><td>क्रम संख्या</td><td>नाम</td><td>नत्रजन (%)</td><td>फॉस्फोरस (%)</td><td>पोटाश (%)</td></tr></thead><tbody><tr><td>1.</td><td>अंडी की खल्ली</td><td>4.3</td><td>1.8</td><td>1.3</td></tr><tr><td>2.</td><td>करंज की खल्ली</td><td>3.9</td><td>0.9</td><td>1.2</td></tr><tr><td>3.</td><td>नीम की खल्ली</td><td>5.2</td><td>1.0</td><td>1.4</td></tr><tr><td>4.</td><td>महुआ की खल्ली</td><td>2.5</td><td>0.8</td><td>1.8</td></tr><tr><td>5.</td><td>सूर्यमुखी की खल्ली</td><td>4.9</td><td>1.4</td><td>1.2</td></tr><tr><td>6.</td><td>सरसों की खल्ली</td><td>5.2</td><td>1.8</td><td>1.3</td></tr><tr><td>7.</td><td>तीसी की खल्ली</td><td>4.9</td><td>11.4</td><td>1.3</td></tr></tbody></table>

**केचुआ खाद** – केचुओं द्वारा कम्पोस्ट बनाने की क्रिया को वर्मी कम्पोस्ट कहते हैं। इस खाद में नत्रजन, स्फुर एवं पोटाश क्रमशः 1.5–2.0, 1.3–1.8 तथा 0.75–1.0 प्रतिशत पाया जाता है इसके अतिरिक्त ऑक्सिन, साइटोकाइनिन हार्मोन तथा इन्जाइम भी पाये जाते हैं जो पौधों के सम्पूर्ण विकास में सहायक होते हैं। केचुआ खाद में कार्बनिक पदार्थ ज्यादा रहता है जिससे मिट्टी की भौतिक दशा में गुणात्मक सुधार होता है। ईख की फसल में 8–10 टन प्रति हेक्टयर केचुए की खाद का प्रयोग काफी लाभकारी होता है।

## ग. जीवाणु खाद

ईख की खेती में जीवाणु खाद के रूप में एजोटोबेक्टर, एजोस्पेरिलम एवं फास्फेट सोलुबलाइजिंग बैक्टीरिया (पी0एस0बी0) का प्रयोग कर सकते हैं। यह बैक्टरीया मिट्टी में मुक्त अवश्या में रहता है। ऐजोटोबेक्टर एवं ऐजोस्पेरिलम वायुमंडलीय नत्रजन को स्थिर कर पौधे को उपलब्ध करता है एवं पी0एस0बी0 उपलब्ध फास्फोरस की मात्रा में वृद्धि करता है। जीवाणु खाद के रूप में एजोटोबेक्टर एवं एजोस्पेरिलम का प्रयोग करने से लगभग 20–25 किलोग्राम नत्रजन की बचत प्रति हेक्टयर में किया जा सकता है एवं पी0एस0बी0 के प्रयोग से लगभग 10 प्रतिशत तक उपलब्ध स्फुर में वृद्धि संभव है। इसके अलावे मिट्टी में हारमोन्स एवं विटामिन आदी की भी वृद्धि होती है।

**प्रयोग विधि** – ईख में एक हेक्टयर भूमि के लिए 4 किलोग्राम जीवाणु खाद की आवश्यकता पड़ती है। जीवाणु खाद के प्रयोग वाले खेत में जैविक खाद का व्यवहार अवश्य करना चाहिए। जीवाणु खाद को लगभग 100 किलोग्राम कम्पोस्ट में अच्छी तरह से मिलाकर गन्ना लगाते समय अथवा 30–45 दिनों के बाद पौधे की जड़ में डालकर कुदाल की सहायता से मिट्टी चढ़ा देना चाहिए। जीवाणु खाद का व्यवहार दो बार भी किया जा सकता है। ईख रोप के समय 2 किलोग्राम तथा मिट्टी चढ़ाते समय 2 किलोग्राम प्रति हेक्टयर जीवाणु खाद का व्यवहार किया जा सकता है। टिकाऊ खेती के लिए यह आवश्यक है कि मिट्टी में जैविक खाद यथा कम्पोस्ट, सड़ी हुई गोबर की खाद, वर्मीकम्पोस्ट आदि अवश्य डाला जाना चाहिए। उर्वरकों का चयन एवं मात्रा का निर्धारण मिट्टी जॉच के आधार पर हीं करना चाहिए। इसे मृदा स्वास्थ्य बरकरार रहता है साथ ही, उर्वरकों का उपयोग क्षमता भी बढ़ती है। उर्वरकों का उचित प्रबंधन एवं प्रयोग द्वारा अधिक उपज प्राप्त किया जा सकता है।